Piispanen var den primære låtskriveren og produsenten av sangen «No Rules!». Sangen var ment for å bli fremført i , den finske nasjonale utvelgelsen til Eurovision Song Contest 2024, av Teemu Keisteri, bedre kjent som karakteren Windows95man, og en annen ukreditert sanger, mens Piispanen rett og slett bare ville være låtskriver og produsent. I et intervju uttrykte imidlertid Keisteri hvordan han slet med å finne en sanger med den nødvendige evnen til å synge det teknisk utfordrende refrenget til sangen, og at Piispanen var den eneste sangeren han kunne finne med et høyt nok vokalområde. Dermed endte Piispanen opp som vokalist i sangen sammen med Keisteri. I finalen endte de sist i juryavstemningen, men takket være stemmene fra det finske folket, vant duoen med 313 poeng sammenlagt. Som følge av seieren, fikk duoen retten til å representere Finland i Eurovision Song Contest 2024 i Malmö.